10/11/2015 | Administración LocalMunicipal
San Sadurniño
Aprobación definitiva de modificación de Ordenanza fiscal n.º 12

A N U N C I O Aprobación definitiva de modificación da Ordenanza fiscal n.º 12, reguladora da taxa por prestación de servizos culturais e deportivos e utilización de instalacións deportivas municipais. O Pleno deste Concello, en sesión celebrada o 5 de setembro de 2015, aprobou inicialmente a modificación parcial da Ordenanza fiscal n.º 12, reguladora da taxa por prestación de servizos culturais e deportivos e utilización de instalacións deportivas municipais, o que se fixo público durante o prazo de trinta días, contados desde o seguinte ó da publicación de anuncio no Boletín Oficial da Provincia n.º 177, do 16/09/15, sen que se presentase reclamación ou suxerencia algunha, enténdese definitivamente adoptado o acordo provisional sen necesidade de novo acordo plenario, publicándose en consecuencia o texto completo dos artigos modificados desa norma, que é o seguinte: “O Concello de San Sadurniño posúe, entre a súa normativa fiscal, unha ordenanza que regula a prestación de servizos culturais e deportivos e a utilización por parte das persoas usuarias e entidades sen ánimo de lucro dos espazos e instalacións deportivas de titularidade municipal. Esta ordenanza sufriu a súa última modificación en outubro de 2012 cando se unificaran nunha soa ordenanza a anterior de servizos por ensinanzas especiais e a de instalacións deportivas, adoptando a denominación definitiva que está no encabezado. Aquela modificación bonificaba a utilización do pavillón para as entidades locais, adaptaba as taxas para a visualización de espectáculos na Casa da Cultura e incluía tamén a taxa por asistencia ao Ximnasio municipal. Nesta altura, e coa inminente inauguración do novo equipamento no Campo de fútbol dos Currás (novo recinto de xogo de herba artificial) nace a necesidade da creación dunha taxa pola utilización do mesmo que axude a cubrir os custes de mantemento da instalación. Do mesmo xeito, e despois de máis de 15 anos sen ningún tipo de adaptación dos prezos actuais na Piscina municipal, cómpre tamén levar a cabo unha actualización, en aras do cumprimento legal de cobertura dos custos do servizo. Neste senso, cómpre indicar que os ingresos obtidos polos diferentes conceptos ofertados na piscina durante este verán apenas se achegan aos 9.000 €, cando o servizo de xestión e os custes iniciais de posta en funcionamento da instalación superan os 20.000 €. Por outra banda, tamén é necesario tender a que os conceptos e taxas sexan semellantes aos dos outros concellos da contorna, para evitar competencia ou agravios innecesarios. Por estes motivos faise preciso actualizar a OF n.º 12 para inserir unha nova tarifa por utilización do Campo de fútbol, así como modificar as cotas tributarias no uso da instalación da Piscina municipal. Por todo o antedito, proponse o texto que vai anexo a esta memoria xustificativa para o seu sometemento ao Pleno municipal. MODIFICACIÓN DA ORDENANZA FISCAL N.º 12, REGULADORA DA TAXA POLA PRESTACIÓN DE SERVIZOS CULTURAIS E DEPORTIVOS E A UTILIZACIÓN DE INSTALACIÓNS DEPORTIVAS MUNICIPAIS De cara a ampliar os supostos recollidos neste ordenanza, así como actualizar determinados conceptos tributarios, procédese a inserir e modificar os seguintes apartados: 1.º.–Modifícase o cadro de tarifas recollido no artigo 5.1. C), do seguinte xeito: 2.º.–Incorporar un novo apartado E) no artigo 5.1, co seguinte teor: E) Utilización do Campo de Fútbol dos Currás: Imponse unha tarifa de 30,00 €/hora para as entidades e persoas usuarias en xeral. Están exentas desta tarifa as entidades locais inscritas no Rexistro municipal de asociacións cuxo obxecto social sexa a promoción do fútbol. Non se regulan franxas horarias intermedias, polo que a superación da hora de duración no uso da instalación supón o pagamento das dúas horas de uso, e así sucesivamente. A dita cota satisfarase, consonte indique a Recadación municipal, con anterioridade á utilización do recinto deportivo, polo que será preciso presentar unha solicitude no modelo habilitado ao efecto.” San Sadurniño, 3 de novembro de 2015. O ALCALDE Secundino García Casal